用舊韻送普守赴闕  其一
作者：王灼
朝代：宋

paragraphs: 圜牆閑木索，南畝富鉏鈎。
人謂賢使君，治術本軻丘。
丹禁頗念遠，白簡頻黜幽。
那知養手，安坐窮山陬。
國是久已定，諒非卿士謀。
除書下八行，仁風被九州。
自憐登門舊，長裾曳齊鄒。
送公朝帝所，別語不忍休。
腰組掛銀黄，刻日賜通侯。
應記遠宗子，茅簷卧高秋。